Forfattere:

Bjørg Lorentzen
Tore Henriksen
Pål Øian
Lillian Nordbø Berge
Per E. Børdahl

ICD-10

O08.0	Sepsis/septisk sjokk etter abort, ekstrauterin graviditet eller blæremola
O75.9	Annen infeksjon under fødsel Sepsis under fødsel
O85	Sepsis i barseltid
O88.3	Obstetrisisk pyemi og septisk emboli

Definisjoner
Systemisk inflammatorisk responssyndrom er karakterisert av to eller flere faktorer:

Feber >38,5°C eller <35°C

Leukocytter >12x109 /l eller <4x109/l eller umodne former >10 %

Respirasjonsfrekvens >20 per minutt eller arteriell pCO2 <4,3 kPa eller behov for mekanisk ventilasjon

Hjertefrekvens >90 slag per minutt
(Tallene for leukocytter, respirasjonsfrekvens, pCO2 og hjertefrekvens gjelder ikke gravide)

Sepsis. Akutt systemisk inflammasjon og dokumentert infeksjon ved dyrkningsprøver. Bakteriemi - mikrober i blodet. Septicemi - mikrober og/eller deres toksiner i blodet.
Alvorlig sepsis. Sepsis med organdysfunksjon, hypoperfusjon eller hypotensjon.
Septisk sjokk. Alvorlig sepsis med hypotensjon til tross for adekvat væsketerapi samt forekomst av perfusjonsforstyrrelser eller organdysfunksjon.
Etiologi
De hyppigst årsaker til sepsis/septisk sjokk hos gravide kvinner og i barseltiden:

Chorioamnionitt

Post partumendometritt

Pyelonefritt

Sårinfeksjon

Pneumoni

Akutt appendicitt

Akutt kolecystitt

Pankreatitt

Nekrotiserende fasciitt

Diagnostikk
Septisk sjokk

I starten tørr, varm hud, takypné, uklarhet, vasodilatasjon, takykardi, økt hjerteminuttvolum, høyfebril, synkende blodtrykk. Etter hvert kald, klam hud, vasokonstriksjon, nedsatt perifer sirkulasjon, økende metabolsk acidose. Tilstanden kan ikke skilles fra sjokk av annen årsak, bortsett fra høy feber

Blodkulturer og bakteriologiske prøver fra urin, cervix/vagina/uterus, sår, hals, melk

Tidlig kontakt med vakthavende anestesilege/intensivlege

Tiltak/behandling ved sepsis

Intensivavdeling med full hemodynamisk overvåking vurderes sammen med vakthavende anestesilege

Behandling med antibiotika, høye doser

Norsk legemiddelhåndbok for helsepersonell 2004 anbefaler
Ukjent etiologi
Se ”Veiledning i bruk av antibiotika i sykehus” utgitt av Helse Vest. http://antibiotika.ihelse.net/antibiotika/4.htm

Kjent etiologi
Antibiotika styres etter resistensskjema, hyppigst spesifikk behandling med ett antibiotikum

Drenasje av abscesser/fjerne alt nekrotisk vev så tidlig som mulig er essensielt

Utskrapning ved mistanke om rester i uterus eller der intet annet fokus finnes

Rask korreksjon av sjokk, elektrolyttforstyrrelser og acidose

Intravenøs væsketilførsel - krystalloider 3-4 liter, evt. kolloider

Glukokortikosteroider (hydrokortison 50 mg hver 6. time i 7 døgn)

Vasoaktive legemidler - (anestesilege) - dersom ikke hemodynamisk stabil etter volumbehandling

Behandling av DIC

Komplikasjoner

Multiorgansvikt (DIC, ARDS, nyresvikt og leversvikt)

Maternell død: 40-60 %

Emneord

Sepsis

Septisk sjokk

Kryssreferanser

Eksterne referanser